kardosdrur/scandi-wiki huggingface dataset:
Aktiver under forvaltning

Aktiver under forvaltning, eller på engelsk assets under management (AUM), er en fagterm, der bruges inden for finansiering til at beskrive markedsværdien af de samlede finansielle aktiver, som en finansiel institution har under forvaltning. Disse aktiver kan være forvaltet på vegne af kunder/brugere eller på vegne af institutionen selv.   

Aktiver under forvaltning (AUM) er en populær metrik, som anvendes inden for den finansielle industri, som et mål for finansielle institutioners størrelse og succes. Det anvendes typisk med henblik på at sammenligne med tidligere perioders og/eller konkurrerende finansielle institutioners størrelse og afkast. Metoder til opgørelse af AUM varierer mellem virksomheder, ligesom der findes forskelle på opgørelsesmetode i henhold til diverse decentrale protokoller.

Investeringsselskabers gebyropkrævning fra kunder opgøres typisk som en andel af de aktiver de forvalter. Således vil et investeringsselskabs aktiver under forvaltning (AUM) kombineret med selskabets gennemsnitlige gebyrsats typisk udgøre investeringsforvaltningsselskabs topindtjening. Gebyrstrukturen kan dog afhænge af aftalte ordninger mellem hver klient og firmaet eller fonden. 

Aktiver under forvaltninger kan både stige og falde. De øges, når investeringsafkastet enten er positiv, eller når nye kunder – derpå nye investeringsmidler/-aktiver – bringes ind i virksomheden. Omvendt falder AUM, når investeringsafkastet er negativt og kunder indfrier deres midler og forlader virksomheden. Stigende AUM øger normalt de samlede gebyrindtægter, som et investeringsselskabers genererer. Dog har investeringsselskaber typisk skalafordele hvilket betyder, at investeringsselskaber med højt AUM typisk opkræve mindre gebyrer per krone under forvaltet sammenliget med investeringsselskaber med lavere AUM.

Referencer 
 

Regnskabsvæsen
Tickersymbol

Et tickersymbol eller aktiesymbol er en forkortelse, der bruges til entydigt at identificere børsnoterede aktier på en given børs. Et aktiesymbol kan bestå af bogstaver, tal eller en kombination af begge. "Tickersymbol" henviser til de symboler, der blev trykt på tickerbåndet på en tickerbåndmaskine.

Et tickersymbol er en unik identifikator, som tildeles hvert værdipapir, der handles på et bestemt marked/børs. Symbolerne er historisk blev holdt så korte som muligt for at reducere antallet af tegn, der skulle udskrives på tickerbåndet, og for at gøre det let at genkende og huske for investorer og aktietraders.

Tildelingen af symboler og formateringskonvention er specifik for hver børs. I USA er tickersymbolet eksempelvis typisk mellem 1 og 4 bogstaver og repræsenterer så vidt muligt virksomhedsnavnet. For eksempel handler Apple Inc.'s aktier under symbolet AAPL på NASDAQ-børsen, mens bilselskabet Fords aktie, der handles på New York Stock Exchange, handler under bogstavet F. I Europa anvender de fleste børser tre bogstaver. Eksempelvis handler det hollandske forbrugsvarevirksomhed Unilever, der handles på Amsterdam Euronext- børsen, under symbolet UNA. I Asien bruges tal ofte som tickersymbol for at imødekomme internationale investorer, som ikke er vant til at anvende ikke-latinske skrifttegn. Eksempelvis handler banken HSBC 's aktier, der handles på Hong Kong Stock Exchange, under tickersymbolet 0005.

Tickersymboler kan undertiden ændres for bl.a. at afspejle fusioner. Således anvendte Exxon forud for fusionen i 1999 med Mobil Oil tickersymbolet "XON". Firmaets tickersymbol efter fusionen var "XOM". Symboler genbruges undertiden. I USA er tickersymboler med blot et enkelt bogstav særligt efterspurgte. F.eks. har Visa Inc. siden marts 2008 brugt tickersymbolet V, der tidligere tilhørte Vivendi, som i mellemtiden var blevet afnoteret og derved havde opgivet dets tickersymboler.

Typisk skal man både kende tickersymbolet samt børs og/eller land for entydigt at kunne specificere en konkret udstedelse. Dette gøres ofte ved at tilføje børskoden til tickersymbolet. Eksempelvis som i tilfældet med i tilfældet med Vestas Wind Systems: VWS DC, hvor "DC" er koden for Københavns Fondsbørs.

Se også 

 ISIN

Referencer 

Aktiemarked
Kodninger
Moskva musikkonservatorium

Moskva musikkonservatorium er en musikalsk uddannelsesinstitution beliggende i Moskva i Rusland. Konservatoriet udbyder bachelor-, kandidat og PhD-grader i musikalsk udførelse og musikteori.

Historie 
Konsevatoriet blev stiftet i 1866 som Moskvas Kejserlige konservatorium af Nikolaj Rubinstein og fyrst Nikolaj Trubetskoj. Det er det næstældste konservatorium i Rusland efter Sankt Petersborg konservatorium. Pjotr Ilitj Tjajkovskij blev udnævnt til professor i teori og harmoni ved åbningen. Siden 1940 har vinterhaven båret hans navn.

Kendte kandidater fra konservatoriet 

 Rudolf Barshai – violinist, dirigent
 Jurij Basjmet – violinist, dirigent
 Edison Denisov – komponist
 Emil Gilels – pianist
 Sofija Gubajdulina – komponist
 Andrej Hoteev – pianist
 Aram Khatjaturjan – komponist
 Tikhon Khrennikov – komponist
 Aleksandr Kljutjarjov - komponist, dirigent
 Gidon Kremer – violinist
 Nikolaj Medtner – komponist, pianist
 David Oistrakh – violinist
 Ivo Pogorelić – pianist
 Sergej Rachmaninov – pianist, komponist
 Aleksandr Skrjabin – komponist og pianist
 Rodion Shchedrin – komponist og pianist
 Alfred Schnittke – komponist
 Yevgeny Svetlanov – dirigent, pianist, komponist
 Marina Tchebourkina – organist, musikolog

Referencer

Litteratur/Kilder 
 Moskva konservatorium. Informationshæfte. Anden udgave. Moskva, 2001.
 Moskva konservatorium. Moskva, 1994.
 Moscow Conservatory: Traditions of Music Education, Art, and Science 1866–2006. Moscow: "Moskovskaya Konservatoriya" Publishing House, 2006.

Eksterne henvisninger 
 Moskvas konservatoriums hjemmeside 
 Moskvas konservatoriums hjemmeside 

Musikkonservatorier
Uddannelsesinstitutioner i Rusland
Kunst i Rusland
Konservatorium
Etableret i 1866
Oscaruddelingen 1997

Oscaruddelingen 1997 var den 69. oscaruddeling, hvor de bedste film fra 1996 blev hædret af Academy of Motion Picture Arts and Sciences. Uddelingen blev afholdt 24. marts 1997 i Shrine Auditorium i Los Angeles, Californien, USA. Værten var Billy Crystal.

Vindere og nominerede 
Vindere står øverst, er skrevet i fed.

Æres-Oscar 
 Michael Kidd

Irving G. Thalberg Memorial Award 
 Saul Zaentz

Referencer 

1997
Kultur i 1997
Nocera

Nocera kan have flere betydninger:

 Nocera Inferiore, en italiensk by i Campania i Salerno-provinsen
 Nocera Superiore, er en italiensk by i Campania i Salernoprovinsen
Jan Kjær (forfatter)

Jan Kjær (født 31. december 1971 i Aarhus) er en dansk forfatter, grafiker og AD'er. Han er primært kendt for sine talrige børnebøger, blandt andet om Nomerne og Taynikma. Han har også skrevet lærebøger blandt andet om at tegne og om at udvikle plot til historier.

Bibliografi

SUPER-SERIEN 
 Gekko, Agama (2021)
 Rubina, Agama (2021)
 Arkon mod Englen, Agama (2021)

Nomer-serien 
 Den magiske nom, Agama (2012)
 Nomertræets helte, Agama (2012)
 Dragesværdet, Agama (2012)
 Nomernes hemmelige beskytter, Agama (2013)
 Nomenes vilde væddeløb, Agama (2013)
 Trikozappen, Agama (2014)
 Manta og Skovpiraterne, Agama (2015)
 Den eventyrlige rejse, Agama (2015)
 Viljetyven 1, Agama (2016)
 Viljetyven 2, Agama (2017)
 Hajsværdet, Agama (2017)
 Viljetyven 3, Agama (2018)
 Skønhedsdrikken, Agama (2020)
 Rollespillet, Agama (2021)

Taynikma-serien 
 Mesteryven, People's Press (2005)
 Rotterne, People's Press (2005)
 Soltårnet, People's Press (2006)
 De glemte katakomber, People's Press (2006)
 Den hemmelige arena, People's Press (2006)
 Klanernes kamp, People's Press (2006)
 Henzels fælde, People's Press (2006)
 Skyggeskoven, People's Press (2006)
 Lyses fæstning, People's Press (2007)
 Den sidste kamp, People's Press (2005)
 Skyggebæsterne, People's Press (2010)
 Teneborea, People's Press (2010)
 Sarinas mareridt, People's Press (2011)
 Den skjulte fjende, People's Press (2011)
 Artans valg, People's Press (2012)
 Skyggekongen, People's Press (2012)
 Flint, People's Press (2018)
 Sola, People's Press (2018)
 Niko, People's Press (2018)

Øvrige 
 Vor Fruens Orden, Fønix (1995)
 Lær at tegne fantasy, Politikens Forlag (2007)
 Taynikmas Tegneskole, People's Press (2008)
 Mangaens Magi, Carlsen manga (2008)
 Det gode plot, Agama (2019)

Kilder 

Børnebogsforfattere fra Danmark
Natura 2000-område nr. 170 Kirkegrund

Natura 2000-område nr. 170 Kirkegrund  er et Natura 2000-område i Smålandsfarvandet der består af habitatområde nr. H149 og  har et areal på  1.761 km². 

Natura 2000-området ligger   i Vandområdedistrikt II Sjælland  i vandplanomåde 2.5 Smålandsfarvandet..

Områdebeskrivelse
Kirkegrund er beliggende centralt i den dybe del af Smålandsfarvandet og er den yderste
af de grunde, der strækker sig ud fra Knudshoved Odde. Natura 2000-området er et havområde, der er udpeget for at beskytte de marine naturtyper rev, sandbanke samt bugter og vige. Området er præget af rev, der markant stiger op over den mere jævne havbund, og i mindre omfang sandbanker. Revene er beskyttet mod fiskeri med bundslæbende redskaber.  Revet består overvejende af sten i meget forskellige størrelser og tætheder omgivet af sandbund. De mange sten i området danner grundlag for et rigt og varieret dyreliv og undervandsvegetation, hvor især store rødalger og blåmuslinger er dominerende. Området er et vigtigt fødesøgningsområde for fisk og andre marine dyr. Den største trussel mod revet er i dag den næringsstofbelastning, der ses i alle farvande. 
Da området er beliggende udenfor 3 sømilegrænsen,  er  der udenlandske fiskeriinteresser involveret, der skal reguleres gennem EU-kommissionen.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Basisanalysen 2016-21       
Natura 2000-planer
EU-habitatområder i Danmark
Region Sjælland
Cap21 (fransk parti)

Cap21 eller Borgerskab, Handling, Deltagelse i det 21. århundrede (fransk: Citoyenneté, action, participation pour le xxie siècle blev oprettet som en politisk reflektionsgruppe i 1996 og omdannet til et grønt og socialliberalt parti i 2000. I 2021 blev Cap21 en del af en ny koalition.  

Corinne Lepage, der er leder af Cap21, stillede op ved Præsidentvalget i Frankrig 2002. Hun fik 1,88 procent af stemmerne. Corinne Lepage var miljøminister fra 1995 til 1997. 

Politiske partier i Frankrig
Etableret i 2000
Grønne partier
Socialliberale partier
Oscaruddelingen 1998

Oscaruddelingen 1998 var den 70. oscaruddeling, hvor de bedste film fra 1997 blev hædret af Academy of Motion Picture Arts and Sciences. Uddelingen blev afholdt 23. marts 1998 i Shrine Auditorium i Los Angeles, Californien, USA. Værten var Billy Crystal.

Vindere og nominerede 
Vindere står øverst, er skrevet i fed.

Æres-Oscar 
 Stanley Donen

Referencer 

1998
Kultur i 1998
Sør-Spitsbergen nationalpark

Sør-Spitsbergen nationalpark (dansk Syd-Spitsbergen nationalpark) omfatter den sydlige ende af Spitsbergen-øen i øgruppen Svalbard-øhavet, Norge. Parken blev åbnet i 1973 og omfatter Wedel Jarlsberg Land, Torell Land og Sørkapp Land. Over 65% af regionen er iskappe og resten er mest tundra .

Vigtigt fugleområde 
Parken indeholder fuglereservater, der beskytter øer med græsklædt vegetation, ferskvandsdamme og områder kun med sten. En af disse er Isøyane fuglereservat, som også har anerkendt som et vådområde af international betydning ved udpegning under Ramsar-konventionen. Parken er blevet identificeret som en vigtigt fugleområde (IBA) af BirdLife International, fordi der er er store bestande af bramgæs (850-950 par), edderfugle (1000 par), rider (25.900 par) og polarlomvier (over 200.000 par).

Kilder og henvisninger 

  Norwegian Directorate for Nature Management on Sør-Spitsbergen National Park

Ramsarområder i Norge
IUCN Kategori II
Svalbards geografi
Nationalparker i Norge
Cap écologie (fransk parti)

Cap écologie (CE eller CÉ)  er et fransk politisk parti, der blev oprettet den 27. februar 2021, da Cap21 og Uafhængige Økologiske Alliance blev lagt sammen. 

Corinne Lepage, der var leder af Cap21, er medformand for Cap écologie.

Politiske partier i Frankrig
Etableret i 2021
Grønne partier
Hævnen

Hævnen kan henvise til:

 Hævnen (film fra 1909) – dansk stumfilm fra 1909
 Hævnen (film fra 2010) – dansk dramafilm fra 2010
Bodiluddelingen 2011

Bodiluddelingen 2011 blev afholdt den 11. februar 2011 på Bremen Teater i København og markerede den 64. gang at Bodilprisen blev uddelt. Uddelingens værter var Ditte Hansen og Louise Mieritz.

Årets modtager af Æres-Bodilen blev skuespiller Henning Moritzen for at hylde hans flotte skuespilkarriere, som bl.a. inkluderer roller i film som Poeten og lillemor (1959), Festen (1998), Headhunter (2009) og Allegro (2005).

Filmen Submarino holdt flest af uddelingens nomineringer med fem i alt, efterfulgt af Hævnen med fire nomineringer, men det blev filmen R af Michael Noer og Tobias Lindholm, der vandt flest, da den modtog prisen for bedste film og bedste mandlige hovedrolle. Pilou Asbæk modtog prisen for bedste mandlige hovedrolle med sin første Bodil-nominering, og debuterende manuskriptforfatter Tobias Lindholm modtog årets Sær-Bodil for sit arbejde på Submarino og R. Trine Dyrholm slog rekord, da hun modtog sin femte Bodil-pris, og dermed er den mest vindende skuespiller i Bodilens historie.

Nominerede og vindere

Øvrige priser

Æres-bodil 

 Henning Moritzen

Sær-bodil 

 Tobias Lindholm for manuskripter til R og Submarino.

Bedste fotograf 

 Lars Skree for Armadillo

Referencer

Eksterne henvisninger 
 Officiel side

11
Begivenheder i 2011
Anna Lesko

Anna Lesko (født 10. januar 1979 i Chișinău i Moldova) er en rumænsk house/pop-sangerinde. Hun startede sin musikalske karriere i 2002 og har siden nået flere gange den rumænske top 40. Anna Lesko fik et gennembrud i 2006 med sangen "". Hun er også kendt for sangene "Ard în flăcări", "Lasă-mă să cred", "24", "1001 dorințe" og "Ivanko".

Disografi

Studiealbum 
 2002 - Flăcări
 2003 - Inseparabili
 2004 - Pentru Tine
 2006 - Ispita
 2007 - 24
 2010 - Jocul Seducţiei

Singler 
 "Ard în Flăcări" (2002)
 "Inseparabili" (2003)
 "Inocenta"
 "Pentru Tine" (2004)
 "Nu Mai Am Timp" (2004)
 "Anicyka Maya" (2005)
 "24"
 "1001 Dorinţe" (2007)
 "Balalaika" (2009)
 "Wake Up" (2011)
 "Go Crazy" (Featuring Gilberto) (2012)
 "Ia-mă" (2012)
 "Leagănă barca" (2013)
 "Foc şi scrum" (2014)
 "So Sexy" (Featuring Vova) (2015)
 "Down Down/Habibi" (Featuring Vova) (2015)
 "Ivanko" (Featuring Culita Sterp) (2020)

Referencer

Eksterne henvisninger 

 

Sangere fra Rumænien
Europamesterskabet i fodbold 2020 - Finalen

Europamesterskabet i fodbold 2020 - Finalen var en fodboldkamp, der afgjorde vinderen af UEFA Euro 2020. Kampen var den 16. finale af Europamesterskabet i fodbold, en turneringen der konkurreres hvert fjerde år af herrernes landshold blandt medlemmerne af UEFA for at finde mestrene af Europa. Kampen blev spillet på Wembley Stadion i London, England, den 11. juli 2021 af  og England.

Kampen

Detaljer 
{{Football box
|date=
|time=<includeonly>21:00

Noter

Referencer

Eksterne henvisninger 

 

Finalen
2020 - Finalen
Nordvest-Spitsbergen nationalpark

Nordvest-Spitsbergen nationalpark () ligger i det norske arktiske øhav Svalbard og omfatter den nordvestlige del af hovedøen Spitsbergen (Albert I Land og Haakon VII Land) og nærliggende øer som Danskøya og Moffen. Den har et areal på 9.914 km², og indeholder blandt andet varme kilder og rester af vulkaner i Bockfjorden.

Historie 
Der er rester af hvalfangststationer og grave fra det 17. århundrede. Derudover er der rester af adskillige arktiske ekspeditioner, f.eks. i Virgohamna på Danskøya, der var udgangspunkt for den svenske ingeniør Salomon August Andrées mislykkedes forsøg i 1897 på at nå Nordpolen i en brintballon. Nationalparken blev oprettet ved kongelig beslutning den 1. juni 1973.

Fauna 
Parken huser adskillige kolonier af havfugle samt Svalbard-rensdyr og polarrev. Der er også et dvaleområde for isbjørne, og hvalross kan findes der. Omkring en tredjedel af området, der hovedsagelig består af havklipper, øer og anden kystnær natur, er blevet udpeget som et vigtigt fugleområde (IBA) af BirdLife International, på grund af ynglepopulationer af bramgæs og knortegæs, edderfugle og tejster.

Varme kilder 
De varme kilder Troll og Jotun langs kanten af Bockfjorden er de nordligste dokumenterede jordbaserede varme kilder på jorden, og liger næsten ved 80 grader nordlig bredde. Den første dokumentation for disse kilder er fra slutningen af 1800'erne. Hoel og Holtedahl studerede disse to varme kilder i detaljer. De rapporterede, at Jotun-kilden har en temperatur på 24,5 ° C, og Troll-kilden har en temperatur på 28,3 ° C.

Kilder og henvisninger 
 
 An article reporting on studies of characteristics Jotun and Troll hot springs ngu.no 1997

IUCN Kategori II
Nationalparker i Norge
Svalbards geografi
Varme kilder
Bockfjorden

Bockfjorden er en fjordarm i vestsiden af Woodfjorden, i Haakon VII Land på nordkysten af Spitsbergen, Svalbard. Den går mod sydvest fra Woodfjorden mod Fred Olsenfjellet (Sverrefjellet, 1.312 m) og er omkring 12 kilometer lang. Indløbet ligger nord for Kapp Kjeldsen. 

Inderst i fjorden skærer en dal sydover mod Karlsbreen. Ved fjordbunden ligger Jotunkilderne, to varme kilder fra det tidligere vulkansk aktive Sverrefjellet. Vandtemperaturen i disse varme kilder er over 20 ºC. Kilderne er omgivet af kalkaflejringer hvor der er  færdselsforbud. Der ligger flere andre varme kilder i området.

Fjorden er opkaldt efter tyskeren Franz-Karl von Bock (f. 1876), som sammen med Bernhard Graf von Poninski foretog en stereofotografisk undersøgelse af Woodfjorden i 1907. Ekspeditionen var organiseret af polarforskeren Theodor Lerner.

Kilder og henvisninger

Svalbards geografi
Fjorde i Norge
Varme kilder
Ide Schelling

Ide Schelling (født 6. februar 1998 i Haag) er en cykelrytter fra Holland, der er på kontrakt hos .

Karriere 
Efter tre år hos hollandske SEG Racing Academy, skiftede Schelling fra starten af 2020 til  på en 2-årig kontrakt.

Karrierens første professionelle sejr kom den 4. juni 2021, da han vandt det schweiziske endagsløb GP Kantons Aargau.

Referencer

Eksterne henvisninger 

 
 

Personer fra Haag
Mandlige cykelryttere fra Nederlandene
Oscaruddelingen 1999

Oscaruddelingen 1999 var den 71. oscaruddeling, hvor de bedste film fra 1998 blev hædret af Academy of Motion Picture Arts and Sciences. Uddelingen blev afholdt 21. marts 1999 i Dorothy Chandler Pavilion i Los Angeles, Californien, USA. Værten var Whoopi Goldberg.

Vindere og nominerede 
Vindere står øverst, er skrevet i fed.

Æres-Oscar 
 Elia Kazan

Irving G. Thalberg Memorial Award 
 Norman Jewison

Referencer 

1999
Kultur i 1999
21st Century Fox

Twenty-First Century Fox, Inc., eller blot benævnt 21st Century Fox (21CF), var et amerikansk multinationalt massemedieselskab, der var baseret i Midtown Manhattan, New York City. Det var et af de to selskaber, der blev dannet i forbindelse med en spin-off fra 2013 af aktiverne fra News Corporation, som blev grundlagt af Rupert Murdoch i 1980. Det andet selskab, som blev dannet i forbindelsen med dette spin-off var News Corp.

21st Century Fox var den juridiske efterfølger til News Corporation, der primært var beskæftiget inden for film- og tv-branchen. Det var USAs fjerde største mediekonglomerat, indtil det i 2019 blev erhvervet af The Walt Disney Company. Det andet selskab, det nuværende News Corp, har Murdochs trykte interesser og andre medieaktiver i Australien (begge ejes af ham og hans familie via bl.a. en familiefond). Både Rupert Murdoch selv og hans familiemedlemmer, særligt sønnerne Lachlan Murdoch og James Murdoch, havde ledende poster i selskabet som bl.a. bestyrelsesformænd og administrerende direktør.

21st Century Fox's aktiver omfattede bl.a. Fox Entertainment Group, som bl.a. ejede filmstudiet 20th Century Fox (selskabets delvis navnebror). Endvidere omfattede selskabets aktiver også Fox Broadcasting Company (et tv-netværk) og en majoritetsandel i National Geographic Partners, som var National Geographic Society's kommercielle mediearm. Selskabet havde også betydelige udenlandske operationer, herunder den fremtrædende indiske tv-kanaloperatør Star India. Virksomheden rangerede som nr. 109 på 2018 Fortune 500-listen over de største amerikanske virksomheder opgjort efter samlede omsætning.

Den 27. juli 2018 indvilligede aktionærer i 21st Century Fox i at sælge størstedelen af dets aktiver til Disney for 71,3 milliarder dollars. Salget dækkede størstedelen af 21CFs underholdningsaktiver, herunder 20th Century Fox, FX Networks og National Geographic Partners. Efter en budkrig med Fox blev Sky plc (en britisk mediekoncern, som Fox havde en ejerandel i) erhvervet separat af Comcast, mens Fox Sports Networks' regionale sportsnetværk blev solgt til Sinclair Broadcast Group for på denne måde at imødekomme en antitrust-afgørelser. De resterende aktiver, der primært bestod af Fox og MyNetworkTV netværk, Fox Broadcasting Company, Fox Television Stations og Fox News Channel blev spundet ud i et nyt selskab, Fox Corporation, der begyndte handel på den amerikanske børs den 19. marts 2019. Disneys erhvervelse af 21CF blev lukket den 20. marts, hvorefter de resterende aktiver fra 21CF var fordelt mellem Disneys forskellige divisioner (datterselskaber).

Referencer 

News Corporation
Medievirksomheder fra USA
Underholdningsvirksomheder fra USA
The Walt Disney Company
Oscaruddelingen 2000

Oscaruddelingen 2000 var den 72. oscaruddeling, hvor de bedste film fra 1999 blev hædret af Academy of Motion Picture Arts and Sciences. Uddelingen blev afholdt 26. marts 2000 i Shrine Auditorium i Los Angeles, Californien, USA. Værten var Billy Crystal.

Vindere og nominerede 
Vindere står øverst, er skrevet i fed.

Æres-Oscar 
 Andrzej Wajda

Irving G. Thalberg Memorial Award 
 Warren Beatty

Referencer 

2000
Kultur i 2000
Oscaruddelingen 2001

Oscaruddelingen 2001 var den 73. oscaruddeling, hvor de bedste film fra 2000 blev hædret af Academy of Motion Picture Arts and Sciences. Uddelingen blev afholdt 25. marts 2001 i Shrine Auditorium i Los Angeles, Californien, USA. Værten var Steve Martin.

Vindere og nominerede 
Vindere står øverst, er skrevet i fed.

Æres-Oscar 
 Jack Cardiff
 Ernest Lehman

Irving G. Thalberg Memorial Award 
 Dino De Laurentiis

Referencer 

2001
Kultur i 2001
Nordre Isfjorden nationalpark

Nordre Isfjorden nationalpark ( ) ligger på øen Spitsbergen i øgruppen Svalbard, Norge. Det ligger ovenfor Isfjorden nord for Barentsburg. Parken blev åbnet i 2003.

Parken bærer navnet på fjorden Isfjorden, der er en af de største fjorde på Svalbard. På den nordlige del af denne fjord ligger et jomfrueligt kystlandskab, der har en betydelig vegetation og dyreliv.

Dyreliv 
På visse tidspunkter af året er der en tilstrømning af varmt, saltvand til Isfjorden, hvilket resulterer i cirkulation af vandlag, der fremmer væksten af plankton, som opretholder et stort antal krebsdyr. Krebsdyrene tiltrækker fisk som lodde og polartorsk, som igen trækker havfugle og pattedyr.

Fugle 
Kun nogle få fuglearter lever i eller besøger parken, men de der findes her, samles ofte i et stort antal. Fuglene, der findes i Isfjorden, omfatter polarlomvie, søkonge, lunde, gråmåge, mallemuk og ride. Andre bemærkelsesværdige arter er bramgæs og kortnæbbede gæs, og fjeldrype.

Kulturminder 
Området som omfattes af Nordre Isfjorden nationalpark har været meget brugt til fangst i historisk tid, hvor hovedstationen var Kapp Wijk. Her findes 3 generationer af fangst­hytter og et net af bistationer. I området er der registreret kulturminder fra hvalfangst-perioden i 1600-tallet, fra russisk overvintringsfangst og en række industrielle kulturminder.

Kilder og henvisninger 
 
 Faktaark om nationalparken på naturbase.no

IUCN Kategori II
Nationalparker i Norge
Svalbards geografi